**LĒMUMS**

Liepājā

|  |  |
| --- | --- |
| 2024. gada 22. augustā | Nr.321/8  (prot. Nr.8, 3.§) |
|  | *Grozīts*  *ar Liepājas valstspilsētas pašvaldības domes 2025. gada 23. janvāra lēmumu Nr.3/1 (prot. Nr.1, 3.§)*  ar Liepājas valstspilsētas pašvaldības domes 2025. gada 22.maija lēmumu Nr.160/5 (prot. Nr.5, 2.§) |
| Par projektu “Infrastruktūras izbūve  reģionālas nozīmes uzņēmējdarbības  atbalstam Liepājā, 1. kārta” (Raiņa iela) |  |

Pamatojoties uz Pašvaldību likuma 4. panta pirmās daļas 2. punktu, Ministru kabineta 2024. gada 16. janvāra noteikumiem Nr.55 “Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi”, Liepājas valstspilsētas un Dienvidkurzemes novada attīstības programmas 2022.-2027. gadam pielikuma “Liepājas valstspilsētas Rīcības un investīciju plāns 2022.-2027. gadam” uzdevuma 5.1. Veicināt digitālu un viedu, ilgtspējīgu un nākotnes tendencēm atbilstošu autoceļu un ielu, sakaru infrastruktūras attīstību” projektu Nr.JPr\_205 “Infrastruktūras izbūve reģionālas nozīmes uzņēmējdarbības atbalstam Liepājā 1. kārta”, Kurzemes plānošanas reģiona attīstības programmas 2021.-2027. gadam aktualizēto pielikumu Nr.2 “Kurzemes plānošanas reģiona projekta idejas atbilstoši Eiropas Savienības kohēzijas politikas programmas 2021.-2027. gadam SAM 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” 1. kārtas ietvaros”, kurā iekļauts Liepājas valstspilsētas projekts “Infrastruktūras izbūve reģionālas nozīmes uzņēmējdarbības atbalstam Liepājā, 1. kārta” (Attīstības padomes 2024. gada 5. marta lēmums par “Kurzemes plānošanas reģiona attīstības programmas 2021.-2027. gadam pielikuma Nr.2 apstiprināšanu” (sēdes protokols Nr.02/24, 1.§)), izskatot Liepājas valstspilsētas pašvaldības domes pastāvīgās Attīstības komitejas 2024. gada 15. augusta lēmumu (sēdes protokols Nr.8) un pastāvīgās Finanšu komitejas 2024. gada 15. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Atbalstīt projekta “Infrastruktūras izbūve reģionālas nozīmes uzņēmējdarbības atbalstam Liepājā, 1. kārta” (Raiņa iela), turpmāk – Projekts, sagatavošanu un iesniegšanu finansējuma saņemšanai Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” 1. atlases kārtas ietvaros.

2. 2. Apstiprināt Projekta kopējās izmaksas 2 249 831,92 EUR (divi miljoni divi simti četrdesmit deviņi tūkstoši astoņi simti trīsdesmit viens *euro* un 92 centi) apmērā, no kurām:

2.1. Liepājas valstspilsētas pašvaldības Projekta attiecināmās izmaksas 1 984 820,62 EUR (viens miljons deviņi simti astoņdesmit četri tūkstoši astoņi simti divdesmit *euro* un 62 centi), no kurām:

2.1.1. ERAF finansējums – 1 159 745,44 EUR (viens miljons viens simts piecdesmit deviņi tūkstoši septiņi simti četrdesmit pieci *euro* un 44 centi);

2.1.2. Liepājas valstspilsētas pašvaldības līdzfinansējums – 825 075,18 EUR (astoņi simti divdesmit pieci tūkstoši septiņdesmit pieci *euro* un 18 centi).

2.2. ārpus Projekta izmaksas 265 011,30 EUR (divi simti sešdesmit pieci tūkstoši vienpadsmit *euro* un 30 centi) apmērā, no kurām:

2.2.1. Liepājas valstspilsētas pašvaldībai 18 085,46 EUR (astoņpadsmit tūkstoši astoņdesmit pieci *euro* 46 centi);

2.2.2. sadarbības partnerim sabiedrībai ar ierobežotu atbildību “LIEPĀJAS ŪDENS” (turpmāk – SIA “Liepājas ūdens”) 246 925,84 EUR (divi simti četrdesmit seši tūkstoši deviņi simti divdesmit pieci *euro* un 84 centi).

3. Nodrošināt Projekta īstenošanai nepieciešamo Liepājas valstspilsētas  pašvaldības līdzfinansējumu Projekta attiecināmo izmaksu segšanai 825 075,18 EUR (astoņi simti divdesmit pieci tūkstoši septiņdesmit pieci *euro* un 18 centi) apmērā:

3.1. 2025. gadā – 651 011,02 EUR;

3.2. 2026. gadā – 174 064,16 EUR.

4. Nodrošināt Projekta īstenošanai nepieciešamo Liepājas valstspilsētas  pašvaldības finansējumu ārpus projekta izmaksu segšanai 18 085,46 EUR (astoņpadsmit tūkstoši astoņdesmit pieci *euro* un 46 centi) apmērā:

4.1. 2025. gadā – 16 752,96 EUR;

4.2. 2026. gadā – 1 332,50 EUR.

*(Grozīts ar Liepājas valstspilsētas pašvaldības domes 23.01.2025. lēmumu Nr.3/1)*

*(Grozīts ar Liepājas valstspilsētas pašvaldības domes 22.05.2025. lēmumu Nr.160/5)*

5. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 579 872,72 EUR (pieci simti septiņdesmit deviņi tūkstoši astoņi simti septiņdesmit divi *euro* un 72 centi) apmērā:

5.1. 2025. gadā – 347 923,63 EUR;

5.2. 2026. gadā – 231 949,09 EUR.

6. Nodrošināt 2025. gada Liepājas valstspilsētas pašvaldības budžetā līdzekļus 246 925,84 EUR (divi simti četrdesmit seši tūkstoši deviņi simti divdesmit pieci *euro* un 84 centi) SIA “Liepājas ūdens” pamatkapitāla palielināšanai ārpus Projekta izmaksu segšanai.

*(Grozīts ar Liepājas valstspilsētas pašvaldības domes 22.05.2025. lēmumu Nr.160/5)*

7. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

8. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

9. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

10. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta pieteikumu, līgumu ar Centrālo finanšu un līgumu aģentūru, sadarbības līgumus, Projekta un tā izpildi pamatojošos dokumentus, atskaites.

11. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas Komunālajai pārvaldei, Liepājas valstspilsētas pašvaldības domes priekšsēdētājam, Liepājas Nekustamā īpašuma pārvaldei, SIA “Liepājas ūdens” | |